CELEX: 62012CN0445
Language: fi
Date: 2012-10-03 00:00:00
Title: Asia C-445/12 P: Valitus, jonka Rivella International AG on tehnyt 3.10.2012 asiassa T-170/11, Rivella International AG v. sisämarkkinoiden harmonisointivirasto (tavaramerkit ja mallit) 12.7.2012 annetusta unionin yleisen tuomioistuimen (kuudes jaosto) tuomiosta

24.11.2012   
            
            
               FI
            
            
               Euroopan unionin virallinen lehti
            
            
               C 366/27
            
         Valitus, jonka Rivella International AG on tehnyt 3.10.2012 asiassa T-170/11, Rivella International AG v. sisämarkkinoiden harmonisointivirasto (tavaramerkit ja mallit) 12.7.2012 annetusta unionin yleisen tuomioistuimen (kuudes jaosto) tuomiosta
   (Asia C-445/12 P)
   2012/C 366/48
   Oikeudenkäyntikieli: saksa
   
      Asianosaiset
   
   
      Valittaja: Rivella International AG (edustajat: asianajajat C. Spintig, S. Pietzcker ja R. Jacobs)
   
      Muu osapuoli: sisämarkkinoiden harmonisointivirasto (tavaramerkit ja mallit), Baskaya di Baskaya Alim e C. Sas
   
      Vaatimukset
   
   
               —
            
            
               Valituksenalainen tuomio on kumottava ja asia on palautettava unionin yleiseen tuomioistuimeen.
            
         
               —
            
            
               Valittaja on velvoitettava korvaamaan muutoksenhakumenettelyn ja unionin yleisen tuomioistuimen menettelyn kulut.
            
         
      Oikeudelliset perusteet ja pääasialliset perustelut
   
   Valittaja hakee muutosta unionin yleisen tuomioistuimen (kuudes jaosto) 12.7.2012 antamaan tuomioon, joka koski sisämarkkinoiden harmonisointiviraston (tavaramerkit ja mallit) neljännen valituslautakunnan Rivella International AG:n ja Baskaya di Baskaya Alim e C. Sasin välisestä väitemenettelystä 10.1.2011 antamasta ratkaisusta (asia R 534/2010-4) nostettua kannetta.
   Valittaja vetoaa seuraaviin valitusperusteisiin:
   Unionin yleinen tuomioistuin on rikkonut asetuksen N:o 207/2009 (1) 42 artiklan 2 ja 3 kohtaa sillä perusteella, että
   
               —
            
            
               se on edellyttänyt todisteita väitteen perustana olevan tavaramerkin tosiasiallisesta käytöstä, vaikka kyseinen tavaramerkki ei ole yhteisön tavaramerkki eikä myöskään aikaisempi kansallinen tavaramerkki, vaan kansainvälisesti rekisteröidyn tavaramerkin Saksaa koskeva osa
            
         
               —
            
            
               se on katsonut, että kysymys alueesta, jolla aikaisempaa (kansainvälistä) tavaramerkkiä on pitänyt käyttää, on säännelty asetuksessa N:o 207/2009 tyhjentävästi ja että jäsenvaltioiden kansallista oikeutta voidaan soveltaa tältä osin vain täydentävästi
            
         
               —
            
            
               se ei ole ottanut huomioon sitä, että tällainen asetuksen N:o 207/2009 ja erityisesti sen johdanto-osan kolmannen perustelukappaleen tulkinta johtaa ei-toivottuun lopputulokseen, nimittäin siihen, että yhteisön tavaramerkin rekisteröinnin ja käyttömahdollisuuden välillä on muitakin eroja kuin tapaukset, joista asetuksessa on nimenomaisesti säädetty.
            
         
      (1)  Yhteisön tavaramerkistä 26.2.2009 annettu neuvoston asetus (EY) N:o 207/2009, EUVL L 78, 24.3.2009, s. 1.